《与郑伯兴朱守中余子华昌平道中遇风》
明代·湛若水

朔风吹广陌，回合野晴微。我马亦已瘏，与君同驱驰。

驱驰竟何适，无事信多岐。道胜境斯惬，情旷途自夷。

况与三益友，同行得所师。共励淩风节，勿使愿相违。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。